
NARVA LINNAVALITSUS

K O R R A L D U S

Narva								    ____.05.2023. a nr _____ - k


Raekoja hoones 1. korrusel asuvate ruumide
tasuta kasutusse andmine
(Spordiürituste Korraldamise Klubi)


1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Spordiürituste Korraldamise Klubi, registrikood 80140548, taotlus, milles palutakse anda tasuta kasutusse Raekoja hoones 1. korrusel fuajee üldpindalaga 106,37 m², näitusesaali üldpindalaga 31,42 m² ja tualetiruumid üldpindalaga 10,41 m² Narva Linna Jooksu stardinumbrite jagamiseks.

Ruume soovitatakse kasutada perioodil 9.-10. juuni 2023:
•	9. juuni – ruumide sisustamine vajaliku inventariga ajavahemikus 09.00-20.00
•	10. juuni – sekretariaadi töö ajavahemikus 7.00-17.00

Spordiürituste Korraldamise Klubi vastutab ruumide korrashoiu eest ja pärast üritust on valmis ruumid tagastama kättesaamise hetkel oleval seisus. Vajadusel kohustub hüvitama rikutu taastamiseks kuluva summa.

Spordiürituste Korraldamise Klubi taotlust arutati Narva Linnavalitsuse linnavarakomisjoni koosolekul 09.-12.05.2023 (protokoll nr 3.1-6/9-2023, e-menetlus) ning otsustati:
1.1.	Soovitada Narva Linnavalitsuse Linnamajandusametile anda Spordiürituste Korraldamise Klubile, registrikood 80140548, ajavahemikul 9.-10.06.2023 tasuta kasutusse Raekoja hoones 1. korrusel fuajee üldpindalaga 106,37 m², näitusesaali üldpindalaga 31,42 m² ja tualetiruumid üldpindalaga 10,41 m² Narva Linna Jooksu stardinumbrite jagamiseks.
1.2.	Narva Linnavalitsuse Linnamajandusametil sätestada linnavara kasutamise lepingus, et kasutaja vastutab ruumide korrashoiu eest ja tagastab need pärast üritust kättesaamise hetkel olevas seisus, vajadusel hüvitab rikutu taastamiseks kuluva summa.
1.3.	Narva Linnavalitsuse Linnamajandusametil esitada punktis 1.1. nimetatud otsus Narva Linnavalitsuse istungile korralduse vastuvõtmiseks.

[bookmark: _Hlk101862075]Kooskõlas linnavara kasutusse andmise korra § 7 lg 2 punkti 7, § 46, § 46 lg 4 linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta muudel linna huvidest tulenevatel juhtudel.

Linna huvi seisneb spordiürituse korraldamises, mis koos rikkaliku kultuuriprogrammiga meelitab kohale arvukalt osalejaid Narvast, mujalt Virumaalt, üle terve Eesti ning välismaaltki. Üritus jätkab üle kümne aasta kestnud Energiajooksu traditsiooni, pannes liikuma tuhanded inimesed. Narva Linna Jooksu võistluskeskus ja finišipaik on esmakordselt uue särava ilme saanud Raekoja platsil, kus toimub ka autasustamine. 

2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg ja § 7 lg 2 p 7 ning § 46, § 46 lg 4 sätestatu alusel võib linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta muudel linna huvidest tulenevatel juhtudel.

3.  OTSUS

3.1.	Anda Spordiürituste Korraldamise Klubile, registrikood 80140548, ajavahemikul 9.-10.06.2023 tasuta kasutusse Raekoja hoones 1. korrusel fuajee üldpindalaga 106,37 m², näitusesaali üldpindalaga 31,42 m² ja tualetiruumid üldpindalaga 10,41 m² Narva Linna Jooksu stardinumbrite jagamiseks.
3.2.	Narva Linnavalitsuse Linnamajandusametil sõlmida Spordiürituste Korraldamise Klubiga punktis 3.1 nimetatud linnavara tasuta kasutamise leping.
 
4. RAKENDUSSÄTTED

4.1.	Korraldus jõustub seadusega sätestatud korras.
4.2.	Narva Linnakantseleil teha korraldus teatavaks Narva Linnavalitsuse Linnamajandusametile.
4.3.	Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.





Katri Raik 				
linnapea                                                                    	Üllar Kaljuste 

